రష్యా సైన్యంలోకి హస్కీ డాగ్స్: 'సైనిక వాహనాలు వెళ్లలేని ప్రదేశాలకూ ఇవి వెళ్లగలవు' - BBC News తెలుగు
https://www.bbc.com/telugu/international-50723726
రష్యా ఉత్తర భాగాన ఆర్కిటిక్ ప్రాంతంలో రవాణా కోసం మళ్లీ శునక శక్తిని అక్కడి సైనికులు ఉపయోగించబోతున్నారు.
రష్యా ఉత్తర దళానికి చెందిన మోటార్-రైఫిల్ బలగం తమ నిఘా బృందంతో పనిచేయటానికి సైబీరియన్ హస్కీ శునకాలకు శిక్షణనిస్తోంది. ముర్మాన్‌స్కీ వెస్ట్నిక్ వార్తా పత్రిక కథనం ప్రకారం.. ముర్మాన్స్క్ ప్రాంతంలోని అలాకుర్టి గ్రామంలో ఈ శిక్షణ కార్యక్రమం జరుగుతోంది.
ఇప్పటికే, తూర్పు సైబీరియాలోని చుక్చీ ప్రజలు స్లెడ్లను లాగటానికి ఉపయోగించే హస్కీ శునకాలు పదింటిని సేకరించి ఒక ప్రజనన కొట్టం కూడా ఏర్పాటు చేశారు.
రెండు శునకాలు కలిసి ఒక స్లైడర్‌ మీద ఉన్న ఒక సైనికుడిని లాగటంలో, నాలుగు శునకాలు కలిసి ఒక స్లెడ్‌ మీద మెషీన్‌గన్‌తో ఉన్న సైనికుడిని లాగటంలో సైనిక శునక శిక్షకులు తర్ఫీదు ఇస్తున్నారు.
''జాక్ లండన్‌ 'అడవి పిలిచింది' తదితర కథల్లో లాగా మంచు మైదానాలను శునకాల స్లెడ్లతో చీల్చుకుంటూ వెళ్తూ అలాస్కాను జయించిన ధీరుల్లాగా వారు భావిస్తుండాలి'' అని ఆ పత్రిక వ్యాఖ్యానించింది.
ఈ శునకాలకు శిక్షణ ఇవ్వటం, వాటి బాగోగులు చూసుకోవటం గురించి సైనికులు కూడా శిక్షణ పొందుతున్నారు.
ప్రస్తుత కార్యక్రమాలు కేవలం ఈ విషయంలో నైపుణ్యాలు నేర్చుకోవటం కోసమేనని.. అయితే త్వరలో కార్యాచరణ దశలోకి చేర్చటం జరుగుతుందని రక్షణ మంత్రిత్వశాఖ టీవీ చానల్ వెజ్డా చెప్పింది.
ఆరు వారాల శిక్షణ కార్యక్రమంలో మనిషి, శునకం చక్కగా కలిసి పనిచేయటం నేర్చుకోవాల్సి ఉంటుంది. అయితే, ఈ క్రమంలో కొన్ని ఆటుపోట్లు ఎదురయ్యాయి. సైనికులు మంచులో పడిపోవటం, కుక్కలు పరికరాలలో చిక్కుకుపోవటం లేదా తప్పించుకుని పోవటానికి ప్రయత్నించటం వంటి ఘటనలు చోటుచేసుకున్నాయి.
మంచులో హస్కీల ఎంత ఉపయోగకరం అనే విషయంలో తమకు ఎటువంటి సందేహం లేదని సైన్యం చెప్తోంది. ''పూర్తిస్థాయి ఆర్కిటిక్ కిట్‌తో ఉన్న ఒక సాయుధ సైనికుడిని వేగంగా తీసుకెళ్లటానికి రెండు శునకాలు సులభంగా సాయపడతాయి. ముఖ్యంగా సైనిక వాహనాలు వెళ్లలేని చోటుకు ఇవి వెళ్లగలవు'' అని తెలిపింది.
కొన్ని బాలారిష్టాలు ఎలాగూ తప్పవు. ''అయితే, ఇప్పటివరకూ కుక్కలు ఏ సైనికుడినీ కరవలేదు. అవి వారిని చాలా ఇష్టపడుతూ నాకుతున్నాయి'' అని మర్మన్‌స్కీ వెస్ట్నిక్ కథనం వ్యాఖ్యానించింది.
rashya sainyamloki haski dags: 'sainika vaahanaalu vellaleni pradaesaalakuu ivi vellagalavu' - BBC News telugu
https://www.bbc.com/telugu/international-50723726
rashya uttara bhaagaana architic praantamlo rawana kosam malli sunaka saktini akkadi sainikulu upayoginchabotunnaru.
rashya uttara dalaaniki chendina motar-raifil balagam tama nigha brundamtho panicheyataaniki cyberian haski sunakaalaku sikshananistondi. murmanseky westnick varta patrika kathanam prakaaram.. murmansk praantamlooni alakurti graamamlo ee sikshana kaaryakramam jarugutondi.
ippatike, thoorpu cyberialoni chukchi prajalu sledlanu laagataaniki upayoginche haski sunakaalu padintini sekarinchi oka prajanana kottam kuudaa erpaatu chesaru.
rendu sunakaalu kalisi oka slidere meeda unna oka sainikudini lagatamlo, naalugu sunakaalu kalisi oka slead meeda mesheengannesho unna sainikudini lagatamlo sainika sunaka sikshakulu tarfeedu istunnaru.
''jak landan 'adavi pilichindi' taditara kathallo laga manchu maidaanaalanu sunakaala sledlatho cheelchukuntu veltuu alaaskaanu jayinchina dheerullaagaa vaaru bhaavistundaali'' ani aa patrika vyaakhyaaninchindi.
ee sunakaalaku sikshana ivvatam, vaati bagogulu chusukovatam gurinchi sainikulu kuudaa sikshana pondutunnaaru.
prastuta kaaryakramaalu kevalam ee vishayamlo naipunyaalu nerchukovatam kosamenani.. ayithe twaralo kaaryaacharana dasaloki cherchatam jarugutundani rakshana mantritvasaakha tv chanal vejda cheppindi.
aaru vaaraala sikshana kaaryakramamlo manishi, sunakam chakkaga kalisi panicheyatam nerchukovalsi untundi. ayithe, ee kramamlo konni autupotlu edurayyaayi. sainikulu manchulo padipovatam, kukkalu parikaraalalo chikkukupovatam leda tappinchukuni povataniki prayatninchatam vanti ghatanalu chotuchesukunnayi.
manchulo haskeela entha upayogakaram ane vishayamlo tamaku etuvanti sandeham ledani sainyam cheptondi. ''puurtisthaayi architic kitmo unna oka saayudha sainikudini vegamgaa teesukellataaniki rendu sunakaalu sulabhamgaa saayapadataayi. mukhyamgaa sainika vaahanaalu vellaleni chotuku ivi vellagalavu'' ani telipindi.
konni balarishtalu elaaguu tappavu. ''ayithe, ippativarakuu kukkalu e sainikudinii karavaledu. avi vaarini chala ishtapadutuu naakutunnaayi'' ani marmanseky westnick kathanam vyaakhyaaninchindi.